Täna saates -
Ukrainas pingestub seis valitsuse ja meeleavaldajate vahel.
Kogudus rõhub rahule.
Süüria ja Iraagi kurdid on radikaalse islami vastu.
Nad on läänemeelsed ja sallivad kristlasi.
Jalgpall on USAs pea religiooni staatuses.
Nende Super Bowli mängijate elus on esikohal usk.
KRISTLIKU MAAILMA UUDISED
Ukraina kogudus palub rahu eest.
Ukraina on kõikunud nädalaid kriisi äärel.
Kristlased palvetavad rahumeelse lahenduse eest
ja levitavad kaoses evangeeliumi. Jätkab George Thomas.
Oleg Magditš kannab vesti kirjaga: "Palveta rahu eest!"
Ta jalutab sõpradega Iseseisvusväljaku lähistel.
On hirmu ja lootust. Tulevik on ebakindel.
Nad viisid kontrollpunktide valvureile kuuma teed.
Nad kohtuvad valitsuse toetajate ja vastastega, ning ka politseiga.
Kogudus peab olema sool ja valgus.
Olen Kiievi kesklinnas ei-kellegi-maal.
Sajad Ukraina sõdurid on täies lahinguvalmiduses.
Siin näeb kümneid põletatud busse, sadu autokumme
ja opositsiooni ehitatud barrikaade.
Kriis algas kahe kuu eest. Maa on peatunud.
Poliitikud püüavad olukorda lahendada.
Pastor Olegil on vaimne lahendus: palve.
Oleg on noortepastor suures evangeelses koguduses.
Ta püstitas meeleavalduste alale palvetelgi,
kui ukrainlased tulid tänavaile valitsusmuutusi nõudma.
Meie sõnumiks on, et vastus on Jumal, mitte poliitika ega vägivald.
Tema aitab kriisist välja tulla.
Valitsusvastased on novembrist peale tänavail marssinud
ja presidendi lahkumist nõudnud.
Ženja Venidiktovi sõnul on paljud poliitikas pettunud.
Ta jagab tänavail Uusi Testamente ja Johannese evangeeliume.
Väljas on 23 miinuskraadi.
Sest pole midagi, peaasi, et saab otsijaile evangeeliumi jagada.
Kristlased palvetavad ja jagavad ööpäev läbi toitu ja teed.
Marina Kerušenko on kahe lapse ema.
Inimesed on külma trotsides kuid tänavail olnud.
Kui nad joovad teed, ütlen: Palvetan riigi eest. Ärge loobuge!
Sajad on telgis käinud. Paljud on elu Jeesusele andnud.
Andrei Tolstokriy palus palvet.
Palvetan, et Jumal annaks meile jumalakartlikud juhid.
Küsisin Olegilt, kui kaua ta kavatseb Kiievi tänavail olla.
Ta ütles: "Kuni saabub rahu."
George Thomas, Kiiev, Ukraina
Loodetavasti ei külmu sa ära, George.
Kuidas Ukraina kristlased sinu meelest kriisile reageerivad?
Kas sa imetled neid? Mida veel saaks teha? Mida paluda?
Jäta kommentaarid uudiste Facebooki lehele.
Tais levivad valimiste eel meeleavaldused.
Korruptsioonist tüdinud protestijad on kuid tänavail olnud
ja lõppu pole näha. Jätkab Lucille Talusan.
Valitsusvastased meeleavaldused algasid sügisel.
Suleti ärisid ja turism kannatas.
Bangkokis on ärev meeleolu.
Kümned tuhanded marssijad püüavad peateid blokeerida.
Nad tahavad jätkata, kuni lahkub peaminister Yingluck Shinawatra.
Meeleavaldused käivitas nurjunud armuandmisseadus,
mille alusel peaministri vend oleks vanglakaristusest pääsenud.
Ta lahkus 2006. a riigist seoses korruptsioonisüüdistustega.
Seadusega oleks talle tagastatud 1,2 mlrd USD konfiskeeritud vara.
Peaminister püüdis meeleavaldajaid rahustada
erakorraliste valimistega. See vaid lisas proteste.
Inimesed keelduvad hääletamast. Nad ei usu valimistesse.
Demokraatlik partei ei sea protestiks oma kandidaatigi välja.
Milline seisukoht on Tai väiksel kristlikul kogukonnal?
Pastor Boayeni sõnul on kristlasi mõlemal poolel.
Ta rõhub üksmeelele.
Kristlased on maa elanikud.
Kristlased peavad oma kohustesse tõsiselt suhtuma.
Tal on oma maa ees täisvastutus.
Meeleavaldajad õhutavad valimisi boikoteerima.
Nad lubavad, et ei takista inimestel valima minemast.
Valitsus saatis 10 000 politseinikku valimisjaoskondi valvama.
Milline tulemus ka poleks,
rahvas lubab jätkata võitlust uuenduste eest.
Lucille Talusan, Bangkok
Sel nädalal rünnati üht Malaisia kirikut.
Kaks mootorratturit viskasid Pendangis kirikusse tulepommi.
Keegi ei saanud viga.
Rünnak arvatakse seostuvat tüliga sõna 'Allah' kasutuse üle.
Malaisia kristlased viitavad Allahiga Piibli Jumalale.
Pommide ja raskerelvadega islami- militandid tapsid Põhja-Nigeerias
kristlaste külas vähemalt 99 inimest.
Elanike sõnul rünnati katoliku kirikut
jumalateenistuse ajal. Nad avasid tule ja õhkisid pomme.
Hukkus kümneid kristlasi. Ründajad põletasid sadu kodusid.
Valitsusvastane rühmitus Boko Haram pole vastutust võtnud.
Rühmitus tahab rajada islamistlikku riiki.
Kurde elab kõikjal Lähis-Idas, kuid neil pole ametlikku riiki.
Kurdi aladel tervitatakse kristlasi, radikaalseid moslemeid aga mitte.
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht, sõber teistele,
keegi, kes aitab, kes tegutseb õigesti,
kes unistab oma tulevikust. Lapsed vajavad meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Süüria kristlaste juhid palusid Washingtonis USA-lt abi
kristluse säilitamiseks sõjast räsitud Süürias.
Islamimässulised on sadu tuhandeid kristlasi kodudest ära ajanud.
Hävitatud on kloostreid ja külasid.
Kristlikud juhid kardavad, et ilma välise abita
kristlik kogukond kaob. Üks rahvarühm suhtub USAsse
ja kristlastesse sõbralikult. Jätkab Gary Lane.
Mässulised tulistasid valitsusvägede soomukit,
mis kaitses Saidnayas kristlaste pühapaiku,
nagu Keerubite Koja kirikut ja Jeesuse monumenti,
mis on väidetavalt Rio de Janeiro sambast kõrgem.
Armee toetusele lootvad kristlased
haarasid relvad ja kaitsesid end islamistide vastu.
Nad olevat tapnud kümneid välismaa džihadiste
seitse tundi kestnud lahinguis.
Moslemimässuliste rünnakud kristlaste vastu tihenevad.
Al-Nusra rinde islamivõitlejad
ründasid kristlaste asustatud iidset Maaloula linna
ja tapsid mitu katoliiklast. Süüria armee vallutas linna tagasi,
aga mässulised vallutasid selle taas ning röövisid 12 nunna.
Süüria kristlik kogukond on ohus. Tuhanded on põgenenud.
George W. Bushi nõunikuna töötanud Elliot Abrams neid ei süüdista.
Kui oleksid kristlasest isa Süürias, kes mõtleb oma laste tulevikule,
tahaksid neid julgeoleku ja tuleviku kaalutlustel sealt ära viia.
Kaaluksid Euroopasse või Ameerikasse kolimist.
Kõik ei saa maalt põgeneda ega relvi haarata. Kes neid kaitseb?
Kurdid on valmis eluga riskides Süüria kristlasi kaitsma.
Tina Ramirez juhib usuvabadusühendust Hardwired.
Mul on Süüria kurdidega positiivsed kogemused.
Nad on kaua aega tagakiusatud kristlasi kaitsnud.
Kurdid kuulutasid Süüria kirdeosa autonoomseks piirkonnaks.
Süüria Kurdistanis on kristlastel rahulikum kui ülejäänud riigis.
Sõja jätkudes muutub olukord üha ohtlikumaks,
kuid kristlastel on kurdialadel turvalisem kui mujal.
Kurdid on võitnud džihadistide vastu mitmeid lahinguid.
Bilal on endine sõdur. Ta juhib Iraagis põgenikelaagrit.
Oleme vastu arabiseerimisele ja araabia ülemvõimule. Kaitseme maad.
Seepärast nad meid ründavadki, kuid hakkame vastu.
Oleme 13-14 aastat edukalt al-Qaeda vastu võidelnud.
Oleme Süüria Kurdistanis tapnud islamiste ja islamijuhte.
Iraagi kurdid võitlesid USA kõrval Saddami ja džihadistide vastu.
Täna on kurdidel autonoomne piirkond.
Paljud tagakiusu eest põgenenud kristlased leidsid turvapaiga
Põhja-Iraagi Kurdistanis.
Nad on ameerikameelsed. Nende vabakaubandus õitseb
ja meenutab paljuski Euroopat.
Süüria sõda lõpeb kunagi.
Sarnaselt Iraagiga võib riik mõjusfäärideks jaguneda.
Üks neist võib olla Kurdistani Autonoomne piirkond.
Esineb balkaniseerumist.
Ma ei usu, et see jaguneks iseseisvateks riikideks,
kuid piirkonnad on olemas nagu Iraagiski.
Kas USA peaks Süüria kurde rohkem toetama?
Loodan, et meie luure peab nendega sidet. Neid tuleks aidata.
Kes võitles ameeriklaste kõrval Iraagi sõjas?
Kui USA tahab Lähis-Idasse demokraatiat ja pikaajalisi suhteid
ning kui USA tahab sõpru, tasub valida kurdid.
Sekulaarne radikaalse islami vastane moslemikogukond Lähis-Idas
on ameeriklaste suhtes sõbralik ja sallib kristlasi.
Gary Lane, Arbil, Iraak
Super Bowli mängijad räägivad eksklusiivintervjuus,
mis nende elus kõige tähtsam on.
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus sisaldab mänge, videoid
ja vastuseid küsimustele.
Tasuta rakenduse võib alla laadida iTunesist ja Google'i mängudepoest.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
USAs on Super Bowl peaaegu ususündmus.
Miljonid kogunevad teleri äärde jalgpalli meistrivõistlusi vaatama.
Paljudele mängijaile pole meistritiitel peamine eesmärk elus.
Shawn Brown küsitles mängijaid, kes taotlevad suuremat autasu.
Tere tulemast Times Square'ile!
48. Super Bowl toimub New Yorgis.
Vastamisi on Denveri Broncos ja Seattle'i Seahawks.
Seahawksile oleks meistritiitel esimene, Broncosile kolmas.
Paljud mängijad on lapsest peale Super Bowlist unistanud.
Paljud ehitavad kogu identiteedi mängu ümber.
Mõned mängijad on märganud, et elus on peale jalgpalli muudki.
Denveri Broncos läheb tippmängijate matšile soosikuna.
Jacob Tamme ja Britton Colquitt tahavad samuti meistritiitlit,
kuid nende õnn ei sõltuvat võitmisest.
Võitmine on mulle oluline, kuid see ei määratle mind inimesena.
Gümnaasiumis õpetas treener,
et kõigepealt tuleb Jumal, siis perekond ja siis jalgpall.
Tuleb mõista, et see on vaid mäng.
Jumalal on suurem plaan. See hoiab alandlikuna ja jalad maas.
Oleks võimas võita.
Endisedki meistrid tahavad uuesti võita.
Raha ja muud inimeste taotlused ei too õnne.
Isegi võidu korral on igaüks meist õhtul üksi oma jumalaga.
Seepärast on usk ja perekond asjad, mis toovad tõelise rahulduse,
elu mõtte ja tõelise rõõmu, mitte vaid hetkelist õnnetunnet.
Lõppenud NFL'i hooaeg on Steven Johnsoni jaoks teine.
Ta väidab, et on õnnistatud. Ta arvas juba, et ta kärjäär on läbi.
Vigastasin tõsiselt põlve. Öeldi, et ma ei saa enam mängida.
Ma polnud kiireim ega tugevaim.
Issand aitas Taavetilgi Koljati võita.
Jumal õhutas mind oma unistusi järgima.
Ta lubas aidata, kui Teda usun.
On au aidata oma meeskonda ja jätkata Issanda teenimist.
Väiksekasvulist mängujuhti Russell Wilsonit on kritiseeritud.
Kahel viimasel hooajal on tema teod temast hiiglase teinud.
Ta on modernse liiga ajaloo esimene mängujuht,
kelle sööduarv on olnud kahel esimesel hooajal üle 100.
Paljud ütlesid, et olen liiga lühike.
See ei takistanud mul tegemast seda,
milleks Issand on mind siia pannud.
Usk on olnud mulle kõik kõiges. Ilma selleta mind siin poleks.
Annan kõik au Talle. On suur au jalgpalli mängida.
Jalgpall ei määratle seda, kes ma inimesena olen.
Minu jaoks on olulisim usk, siis pere ja seejärel jalgpall.
Clint Gresham ja Chris Maragos teavad, et karjäär lõpeb kunagi.
Nende sõnul tasub investeerida igavesse suhtesse Issandaga.
On ohtlik ehitada oma identiteet millelegi muule kui Jeesusele.
Ühel päeval karjäär, maine ja intervjuud lõpevad.
Kui jalgpall on kogu mu identiteet,
jääb pärast karjääri alles vaid tühjus.
Usk on mulle kõik kõiges.
Jeesus päästab.
Tahan, et õpiksite kõik tundma Tema armastust
ja oma elu mõtet.
Kaitsja Chris Maragose teekond on olnud hiilgav.
Ta on märganud, et vaid Issand suudab täita vaakumi inimese sees
ja et Ta on tugev, kui inimene on nõder.
Enne usule tulemist jahtisin raha ja uimasteid.
Tarbisin ja vahendasin uimasteid. Jeesus jäi samaks, kui mul raske oli.
Kui lootus ja usaldus on Jeesuse kindlal alusel, ei kõiguta sind miski.
On olnud raske, kuid katsumused on kasvatanud vastupidavust,
iseloomu ja seda, mida nüüd näed.
Võimas! Meistrid on alandlikud.
Lisainfot ülemaailmse koguduse kohta leiate meie kodulehelt
aadressil www.cwnews.org
Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Piibli sõnul räägib Jumal öistes nägemustes.
Kas Jumal räägib endiselt unede kaudu?
Unede läbi Jumal hoiatab, õpetab, inspireerib,
kutsub palvetama ja ehitab meie usku.
Gordon Roberston õpetab DVD-l Visions of the Night,
kuidas Jumal rääkis Piiblis inimestega unedes,
kuidas teada, kas uni on Jumalast, mida teha, kui Jumal unes kõnetab,
ja kuidas mõista Jumala plaane.
Uned võivad rääkida, mida Jumal tahab, et teeksime.
Võid näha und headest tegudest, mis Jumal on sinu jaoks valmistanud,
ja leida rahulduse, mille võib anda vaid Tema.
Saadame DVD sulle kingiks, kui hakkad 700-Klubi partneriks.
27. jaanuaril tähistati Rahvusvahelist Holokaustipäeva.
Eriüritustel austati kuue miljoni juudi mälestust.
Nende mõrvamist peetakse ajaloo suurimaks kuriteoks.
Jätkab Chris Mitchell Jeruusalemmast.
Maailm meenutas holokausti. Ellujäänute mälestused ei kustu.
Toimunu on meil iga päev meeles.
See mõlgub meil pidevalt meeles. Uned korduvad.
Kuuleme endiselt koera haukumist ja sakslaste käsklusi.
Auschwitzis ühines 50 Knesseti liiget surmalaagri vabastamise aastapäeval
holokaustiohvrite ja maailma liidritega.
Siin mõrvasid natsid üle miljoni juudi
ja uustulnukaid võis oodata surm vaid hetk pärast saabumist.
Koerad haukusid. Lehk oli kohutav. Korstnaist tõusis kõrgeid leeke.
Me ei teadnud, et need olid krematooriumid.
Režissöör Steven Spielberg rääkis ÜROs ellujäänute lootusest.
Holokaustiohvrite ja pealtnägijate sõnul hoidis neid elus lootus,
et neid kuuldakse, usutakse ja mõistetakse.
Spielberg tegi filmi Oskar Schindlerist,
kes päästis tuhandeid juute, näiteks Rena Finderi.
Oskar Schindler tõestas, et igaüks saab midagi teha.
Rahvusvahelisel Holokausti mälestuspäeval
nii Auschwitzis, ÜROs
kui Yad Vashemi Holokaustimuuseumis
kõlas sama sõnum: "Ei iial enam!"
Avaldusi nagu "Ei iial enam!" ei tohiks kergelt öelda.
See peaks tähendama, et seisame selle eest aktiivselt.
Meil on oluline tõestada, et olime vangid.
See peaks olema õppetunniks. See ei tohiks enam kunagi korduda.
Ellujääjad ja maailm ei toibu holokaustist enne,
kui lõpevad massimõrvad ja õudused muutuvad võimatuks.
Chris Mitchell, Jeruusalemm
Ei iial enam!
Aitäh vaatamast! Kohtumiseni! Jumal õnnistagu teid!
Tõlge: Monika Jaaguri